Kobilja (rijeka)
<s>Kobilja (Kobiljska rijeka) je lijeva pritoka Ugra, u centralnoj Bosni.</s><s>Duga je oko 5 km.</s><s>Nastaje iz nekoliko izvora-čelenki, od kojih je najpoznatiji Srebrenik  (1.010 m), koji izvire na jugoistočnim padinama istoimane uzvisine (Srebrenik, 1.131 m), iz masiva planine Ježica (1.276 m).</s><s>Pojas oko ovog vrha  je izuzetno bogat snažnim izvorima pitke vode, od kojih počinju potočići slivova Ugra i Vrbanje.</s><s>Od Djevojačke ravni (iznad Dunića stijena i Demićke) do Vakufskih Njiva ima ih preko 50.</s><s>Srebrenik je poznato lokalno i tanzitno odmorište.</s>

<s>Od mnogobrojnih manjih pritoka, najznačajnija desni potok je Vukovica, a lijevi su: Strašivi i Zlovarski potok.</s>

<s>Vododijelnica pomenutih slivova doslovno se pruža duž lokalne ceste Skender Vakuf – Turbe – Travnik (preko Ilomske,  Korićana i Vitovlja).</s><s>Svi ugarski potoci se ulijevaju u Kobilju, a vrbanjski u Demićku, Grabovičku rijeku i Duboku.</s>

<s>Kod sela Gornji Ćoralići, Kobilja ulazi u dubok (do 300 m), ali kratki kanjon, a nakon toga teče dolinom između padina na kojima se nalazi niz zaselaka (pod zajedničkim nazivom Kobilja) i Imljanskog osoja.</s><s>Cijelim tokom je u općini Skender Vakuf, a tokom 1960-tih, na Kobilji i njenim pritokama, bilo je 20-ak vodenica..</s>

<s>Reference</s>

<s>Rijeke u Bosni i Hercegovini</s>

